kardosdrur/scandi-wiki huggingface dataset:
North East England

North East England, også kendt på dansk som Nordøst-England, eller Northumbria efter det historiske kongerige, er en af de 9 regioner i England. Regionen består af 3 hele ceremonielle grevskaber (og dele af et fjerde), men er administrativt inddelt i 7 forskellige områder.

Storbritannien som helhed havde 73 medlemmer af Europa-Parlamentet ved valget dertil i 2014. Disse medlemmer vælges i regionerne, hvor Nordirland, Skotland, Wales, og hver af de engelske regioner udgør valgkredse, på nær at det britiske oversøiske territorium Gibraltar er del af South West England-kredsen. North East England havde 3 medlemmer i 2014.

Det højeste punkt i regionerne er The Cheviot i Northumberland, på 815 meter. Hovedbyen i regionen er Newcastle, men den største by i areal og befolkning er Sunderland.

Ceremonielle grevskaber
County Durham
North Yorkshire (kun delvist)
Northumberland
Tyne & Wear

Administrativ inddeling

Enhedslige myndigheder
Der er 7 enhedslige myndigheder i North East England:

County Durham (ceremonielt en del af County Durham)
Darlington (ceremonielt en del af County Durham)
Hartlepool (ceremonielt en del af County Durham)
Middlesbrough (ceremonielt en del af North Yorkshire)
Northumberland (dækker hele det ceremonielle Northumberland)
Redcar & Cleveland (ceremonielt en del af North Yorkshire)
Stockton-on-Tees (ceremonielt delt mellem County Durham og North Yorkshire)

Metropolitan county
Der er 1 metropolitan county i North West England:

Tyne & Wear (dækker hele det ceremonielle Tyne & Wear)

Ligesom de andre metropolitan counties i England, har Tyne & Wear ikke haft et county council (amtsråd) siden 1986, hvor det blev afskaffet og dets metropolitan boroughs fik tilført grevskabets gamle opgaver. De 5 metropolitan boroughs i Tyne & Wear er:

Gateshead
Newcastle upon Tyne
North Tyneside
South Tyneside
Sunderland

Englands regioner
Nordøstengland
Örnsköldsvik

Örnsköldsvik er en industriby og administrativt centrum i Örnsköldsviks kommune beliggende i Västernorrlands län i det centrale Sverige, ved Den Botniske Bugt. Örnsköldsvik, grundlagt i 1894, er den største by i provinsen Ångermanland, og den næststørste by i Västernorrlands län.

Ishockey er populært i byen. Örnsköldsviks ishockeyklub MODO Hockey har skabt mange talentfulde ishockeyspillere, som Peter Forsberg, Markus Näslund og mange flere.

Galleri

Eksterne henvisninger 

 Örnsköldsvik - Visitor Guide
Samtens

Samtens er en by og kommune i det nordøstlige Tyskland, beliggende under Landkreis Vorpommern-Rügen på øen Rügen. Landkreis Vorpommern-Rügen ligger i delstaten Mecklenburg-Vorpommern.
Samtens er beliggende ca. 20 km nordøst for Stralsund og ca. 10 km sydvest for Bergen auf Rügen.

Landsbyer og bebyggelser 

Byer i Mecklenburg-Vorpommern
Byer i Kreis Vorpommern-Rügen
Sabel

En sabel er et enægget sværd med spids til hug og stik. Grebet er krumt til æggens side for at forbedre håndteringen. Som håndbeskyttelse har en sabel en parerbøjle. Sablen er lettere end sværdet og blev især anvendt af kavaleriet.

Sablen er kendt siden det 2. århundrede fra Persien og kom formentlig til Europa med avar-stammer  i det 8. århundrede. Våbnet blev ført udbredt i Europa omkring 1800 i rytteriet.
Under Napoleonskrigene blev alle franske infanteristyrker udstyret med en kort sabel, men da den var så godt som ubrugelig i kamp mod kavaleri, indførtes bajonetten. I Europa brugtes sabler i krig til første verdenskrig.

Sabler har ikke nogen praktisk betydning i dag, men anvendes fortrinsvis ceremonielt, som pynt og i konkurrencesport.

Kilder

Eksterne henvisninger 

Sværd fra Europa
Schaprode

Schaprode er en by og kommune i det nordøstlige Tyskland, beliggende under Landkreis Vorpommern-Rügen på øen Rügen. Landkreis Vorpommern-Rügen ligger i delstaten Mecklenburg-Vorpommern.

Kommunen er beliggende på den nordvestlige del af Rügen, ca. 20 km fra Bergen auf Rügen. Den grænser i nord op til Wieker Bodden og i syd til Udarser Wiek; I vest grænser den op til Schaproder Bodden og i nordvest til Vitter Bodden, der begge er en del af Nationalpark Vorpommersche Boddenlandschaft. Eneste nabokommune til Schaprode er Trent. Det såkaldte „Stolper Haken“ – 4 km nord for landsbyen Schaprode – markerer det smalleste sund mellem øerne Rügen og Hiddensee, idet der kun er 1000 meters afstand mellem stederne.

Landsbyer og bebyggelser 
 Schaprode
 Charlottendorf,
 Granskevitz,
 Øen Öhe,
 Lehsten,
 Neuholstein,
 Poggenhof,
 Retelitz,
 Seehof,
 Streu
 Udars.

Fra Schaprode sejler der færge til den bilfrie ø Hiddensee.

Øvrigt 
Et depotfund på 1,5 kg bestående af 600 dele bl.a. af brudsølv med 100 sølvmønter fra Harald Blåtands tid blev fundet 28. januar 2018 nær en bronzealdergrav nord for Schaprode.

Byer i Mecklenburg-Vorpommern
Byer i Kreis Vorpommern-Rügen
NUTS

NUTS (fra fransk nomenclature des unités territoriales statistiques) (oversat til dansk: Statistiknomenklatur for geografiske enheder) er en standardkode for administrative understatlige enheder, til brug i statistik. Standarden blev udviklet af Den europæiske union, og dækker derfor kun medlemslandene i EU. Eurostat har også udviklet et hierarki for de ti lande som sluttede sig til EU i 2004, men denne del af standarden er ikke endelig fastlagt. Koderne tilsvarer ikke nødvendigvis de aktuelle administrative enheder i landene. Dette skyldes blandt andet at man ved grænseændringer ofte beholder de gamle enheder i statistisk sammenhæng, for at kunne sammenligne målinger over tid.

Opbygning 
 NUTS 0: To bogstaver som identificerer landet. Denne del af koden modsvarer ISO 3166-1, bortset fra at Storbritannien bruger UK i stedet for GB. 

 NUTS 1: Et ciffer eller ét bogstav som identificerer understatlig enheder. Nummereringen starter med 1, og efter 9 fortsætter den med bogstaver. Den dækker samme enheder som ISO 3166-2, men med helt andre koder. 

 NUTS 2 / NUTS 3: Et niveau under dette angives med tal. Er der for mange enheder til at bruge et tal, oprettes kunstige sammenslutninger af enheher. NUTS 2 vil derfor ofte ikke referere til nogen eksisterende administrative enheder.

Oversigt over NUTS i EU

Eksempel 
For eksempel er koden for det engelske county Kent opbygget således:

 UK: Storbritannien
 UKJ: Regionen South East England
 UKJ4: Kent og Medway
 UKJ42: Kent

Udenfor EU 

Udover de lande som har komplette koder findes der en kode med en to bogstaver for kontinent og to tal for land, som dækker alle lande i verden, bortset fra USA, Canada og Australien, som har specielle koder.

Den tilsvarende standard i USA er FIPS.

Uregelmæssigheder 

Det er nogen uregelmæssigheder i koden:

 Gibraltar har koden E021, som angiver at stedet ligger udenfor EU.
 Fransk Guyana er listet både som FR930 (under Frankrig) og som AS13 (under Sydamerika)

Geografiske koder
Romersk litteratur

Med den romerske litteratur menes i almindelighed oldtidens latinske litteratur mellem ca. 200 f.Kr. og ca. 600 e.Kr.

Den romerske litteratur opstod således nogle århundreder efter den græske og  under kraftig påvirkning af den, og de tidligste litterære frembringelser på latin er oversat fra græsk. De to litteraturer kom til leve side om side i den romerske kejsertid.

Den klassiske romerske litteratur deles traditionelt i guldalderlatin (ca. 80 f.Kr. – ca. 14 e.Kr.) og sølvalderlatin (ca. 14 – ca. 180 e.Kr.).

Tidlig latinsk  litteratur (200 – 80 f.Kr.) 

Litteraturen var under kraftig påvirkning fra den græske litteratur.

Den første romerske forfatter, Livius Andronicus, var en græsk slave, der bl.a. oversatte Odysseen til latin på latinske vers (saturnier). Ennius skrev ligeledes epos og overtog også det græske versemål (heksameter). Komediedigterne Plautus og Terents havde den samtidige græske komedie som forbillede.

Den første prosaforfatter var Cato den Ældre

Guldalder (80 f.Kr. – 14 e.Kr.) 
Den romerske republiks sidste århundrede og tiden under Augustus var ikke kun en skelsættende periode i Romerrigets politiske historie, men også i den klassiske romerske litteratur. Det er den periodes forfattere, der kom til at danne skole, og selv om man stadig i al væsentlighed tog den græske litteratur som forbillede, stod de romerske forfattere på højde med grækerne.

Den største prosaforfatter var taleren Cicero. Andre væsentlige prosaforfattere er historikerne Julius Cæsar, Sallust og Livius. De tre største digtere var Virgil, Horats og Ovid, der alle var aktive i Augustus' tid, de to første som en del af kredsen om Augustus (og dennes kulturminister Mæcenas). Ellers kan nævnes epikuræeren Lukrets og lyrikerne Catul, Properts, Tibul og Sulpicia. Der var et livligt marked for bogruller, der solgtes i egentlige boghandler.

Sølvalderlatin (14 – 180 e.kr.) 
I sølvalderen gjorde den romerske litteratur sig mere fri af de græske forbilleder og forholdt sig snarere til de romerske klassikere.

Fremtrædende prosaforfattere var historikerne Vellejus Paterculus, Curtius Rufus, Tacitus og Sueton, filosoffen Seneca, romanforfatterne Petronius og Apulejus, retorikerne Seneca den Ældre, Quintilian, brevskriverne Fronto og Plinius den Yngre, antikvaren Aulus Gellius og naturhistorikeren Plinius den Ældre.

Betydelige digtere var epikerne Lucan, Valerius Flaccus og Statius, fabeldigteren Phædrus, tragediedigteren Seneca, satirikeren Juvenal og lyrikeren Martial.

Senlatin (180 – 600 e.kr.) 
Tidligere blev senantikken opfattet som en forfaldsperiode, og dens litteratur blev derfor set i dette negative lys. Litteraturen fortsætter dog de klassiske former, samtidig med at de religiøse omvæltninger fører til, at nye genrer får en mere central placering.

Af væsentlige senlatinske forfattere kan nævnes historikerne Ammianus Marcellinus, Cassiodorus og Jordanes, digteren Ausonius, brevskriveren Symmachus, grammatikerne Servius og Priscian, filosoffen Boethius og kirkefædrene Hieronymus og Augustin

Referencer 

Litteraturhistorie
 
Latinsk litteratur
Historie
Eurostat

Eurostat er EU's statistikorganisation, som kontrollerer medlemslandenes statistik. Eurostat er en lille organisation som hovedsagelig indsamler statistik fra de forskellige nationale statistikorganisationer, samt har et samarbejde med disse om metodeudvikling.

Eksterne henvisninger 

    Eurostats hjemmeside 

Stat
Martin Škrtel

Martin Škrtel (født 15. december 1984 i Handlová, Slovakiet) er en slovakisk fodboldspiller, der spiller i centerforsvaret for den tyrkiske klub I Fenerbahçe SK. Han har tidligere spillet i den engelske Premier League-klub Liverpool FC. hvortil han skiftede i 2008.

Referencer

Eksterne henvisninger 

 Martin Škrtel på lfchistory.net
 Officiel hjemmeside
 Martin Škrtel  på liverpoolfc.com

Fodboldspillere fra Slovakiet
Fodboldspillere fra Zenit Skt. Petersborg
Fodboldspillere fra Liverpool F.C.
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2016
Sehlen

Sehlen er en by og kommune i det nordøstlige Tyskland, beliggende under Landkreis Vorpommern-Rügen på øen Rügen. Landkreis Vorpommern-Rügen ligger i delstaten Mecklenburg-Vorpommern. Sehlen er beliggende ca. 5 km syd for Bergen auf Rügen.

Landsbyer og bebyggelser 
 Alt Sassitz
 Sehlen
 Groß Kubbelkow
 Klein Kubbelkow
 Mölln-Medow
 Tegelhof
 Teschenhagen

Byer i Mecklenburg-Vorpommern
Byer i Kreis Vorpommern-Rügen
Yorkshire and the Humber

Yorkshire and the Humber, tidligere kendt som Yorkshire and Humberside, er en af de 9 regioner i England. Regionen består af hele eller dele af 5 ceremonielle grevskaber (heraf er 3 helt og 2 kun delvist i regionen), men er administrativt inddelt i 15 forskellige områder. Regionen inkluderer dele af Lincolnshire, fordi nordlige dele af det grevskab sammen med the East Riding of Yorkshire udgjorde grevskabet  mellem 1974 og 1996.

Storbritannien som helhed havde 73 medlemmer af Europa-Parlamentet ved valget dertil i 2014. Disse medlemmer vælges i regionerne, hvor Nordirland, Skotland, Wales, og hver af de engelske regioner udgør valgkredse, på nær at det britiske oversøiske territorium Gibraltar er del af South West England-kredsen. Yorkshire and the Humber havde 6 medlemmer i 2014.

Ceremonielle grevskaber
East Riding of Yorkshire
Lincolnshire (kun delvist)
North Yorkshire (kun delvist)
South Yorkshire
West Yorkshire

Administrativ inddeling

Enhedslige myndigheder
Der er 6 enhedslige myndigheder i Yorkshire and the Humber:

East Riding of Yorkshire (ceremonielt en del af the East Riding of Yorkshire)
Hull (ceremonielt en del af the East Riding of Yorkshire)
North Lincolnshire (ceremonielt en del af Lincolnshire)
North East Lincolnshire (ceremonielt en del af Lincolnshire)
North Yorkshire (ceremonielt en del af North Yorkshire)
York (ceremonielt en del af North Yorkshire)

Metropolitan counties
Der er 2 metropolitan counties i Yorkshire and the Humber:

South Yorkshire (dækker hele det ceremonielle South Yorkshire)
West Yorkshire (dækker hele det ceremonielle West Yorkshire)

Ligesom de andre metropolitan counties i England, har hverken South Yorkshire eller West Yorkshire haft county councils (amtsråd) siden 1986, hvor de blev afskaffet og deres metropolitan boroughs fik tilført grevskabernes gamle opgaver.

De 4 metropolitan boroughs i South Yorkshire er:

Barnsley
Doncaster
Rotherham
Sheffield

De 5 metropolitan boroughs i West Yorkshire er:

Bradford
Calderdale
Kirklees
Leeds
Wakefield

Englands regioner
Yorkshire og Humber
East Midlands

The East Midlands er en af de 9 regioner i England, der består af den østlige del af den traditionelle Midlands-region. Regionen består af 6 ceremonielle grevskaber (heraf er Lincolnshire dog kun delvist), men er administrativt inddelt i  9 forskellige områder.

Storbritannien som helhed havde 73 medlemmer af Europa-Parlamentet ved valget dertil i 2014. Disse medlemmer vælges i regionerne, hvor Nordirland, Skotland, Wales, og hver af de engelske regioner udgør valgkredse, på nær at det britiske oversøiske territorium Gibraltar er del af South West England-kredsen. The East Midlands havde 5 medlemmer i 2014.

Det højeste punkt i regionen er Kinder Scout i the Peak District i Derbyshire, på 636 meter. En mere løs definition af the East Midlands kan indbefatte Peterborough og Burton upon Trent i Staffordshire.

Ceremonielle grevskaber
Derbyshire
Leicestershire
Lincolnshire (kun delvist)
Northamptonshire
Nottinghamshire
Rutland

Administrativ inddeling

Enhedslige myndigheder
Der er 6 enhedslige myndigheder i the East of England:

Derby (ceremonielt en del af Derbyshire)
Leicester (ceremonielt en del af Leicestershire)
North Northamptonshire (ceremonielt en del af Northamptonshire)
Nottingham (ceremonielt en del af Nottinghamshire)
Rutland (dækker hele det ceremonielle Rutland)
West Northamptonshire (ceremonielt en del af Northamptonshire)

Non-metropolitan counties
Der er 4 non-metropolitan counties i the East of England:

Derbyshire (dækker det ceremonielle Derbyshire på nær Derby)
Leicestershire (dækker det ceremonielle Leicestershire på nær Leicester)
Lincolnshire (dækker det ceremonielle Lincolnshire på nær North East Lincolnshire og North Lincolnshire, der begge ligger i regionen Yorkshire and the Humber)
Nottinghamshire (dækker det ceremonielle Nottinghamshire på nær Nottingham)

Noter 

Englands regioner
Midtengland
Find 815

Find 815 er et alternate reality game, med udgangspunkt i den amerikanske tv-serie Lost. Find 815 er efterfølgeren til Lost Experience. Det gik i luften 28. december 2007 og afsluttes 31. januar 2008, samme dag som premieren på fjerde sæson, "The Beginning of the End," udsendes på American Broadcasting Company. Spillet følger Oceanic Airlines' IT-tekniker Sam Thomas, under hans efterforskning af Oceanic Flight 815, hvor hans kæreste, Sonya, var om bord.

Lost
Danny Jonasson

Danny Jonasson (født 1. oktober 1974 i Hørsholm) er en dansk tidligere cykelrytter. Han har deltaget i Vuelta a España for Rabobank. Han har også kørt for Team CSC og Team Fakta.
Han var et stort talent, og da han i 2002 deltog i Giro d'italia var han udset som kaptajn sammmen med Tyler Hamilton.

Eksterne henvisninger 
 

Mandlige cykelryttere fra Danmark
Personer fra Hørsholm
RTX Telecom

RTX A/S er et firma der oprindeligt startede i Nørresundby, men nu også har kontorer i USA og Hong Kong.

Firmaet producerer trådløse løsninger, og har både haft del i udviklingen af PS3- og XBOX-controllerenes trådløse egenskaber. Firmaets primære opgaver er dog telefoner til Skype og IP-telefoni.

Telekommunikationsvirksomheder i Danmark
OMX Copenhagen Small Cap
Virksomheder i Nørresundby
East of England

The East of England, også kendt på dansk som Øst-England, er en af de 9 regioner i England. Regionen består af 6 ceremonielle grevskaber, men er administrativt inddelt i 11 forskellige områder.

Storbritannien som helhed havde 73 medlemmer af Europa-Parlamentet ved valget dertil i 2014. Disse medlemmer vælges i regionerne, hvor Nordirland, Skotland, Wales, og hver af de engelske regioner udgør valgkredse, på nær at det britiske oversøiske territorium Gibraltar er del af South West England-kredsen. The East of England havde 7 medlemmer i 2014.

The East of England blev stiftet i 1994, og har 5.388.140 indbyggere (2001). Landskabet i regionen er hovedsageligt lavt, og den højeste punkt er et unavngivet punkt tæt ved Ivinghoe Beacon ved Tring på 249 meter. Peterborough, Luton og Thurrock er regionens største byer.

Ceremonielle grevskaber
Bedfordshire
Cambridgeshire
Essex
Hertfordshire
Norfolk
Suffolk

Administrativ inddeling

Enhedslige myndigheder
Der er 6 enhedslige myndigheder i the East of England:

Bedford (ceremonielt en del af Bedfordshire)
Central Bedfordshire (ceremonielt en del af Bedfordshire)
Luton (ceremonielt en del af Bedfordshire)
Peterborough (ceremonielt en del af Cambridgeshire)
Southend-on-Sea (ceremonielt en del af Essex)
Thurrock (ceremonielt en del af Essex)

Non-metropolitan counties
Der er 5 non-metropolitan counties i the East of England:

Cambridgeshire (dækker det ceremonielle Cambridgeshire på nær Peterborough)
Essex (dækker det ceremonielle Essex på nær Southend-on-Sea og Thurrock)
Hertfordshire (dækker hele det ceremonielle Hertfordshire)
Norfolk (dækker hele det ceremonielle Norfolk)
Suffolk (dækker hele det ceremonielle Suffolk)

Se også 
 Kongeriget East Anglia

Eksterne henvisninger 

Englands regioner
Østengland
Tchads nationalvåben

Tchads nationalvåben blev taget i brug i 1970 og består af et gult skjold med blå bølgende linjer og en solopgang. Bølgerne symboliserer Tchad-søen og solopgangen en ny start. Skjoldet holdes af en ged og en løve. Geden symboliserer den nordlige del af landet og løven den sydlige. Under skjoldet er en medalje og et bånd med Tchads motto Unité – Travail – Progrès
på fransk.

Nationalvåben
Rigsvåbener fra Afrika
Fredrik Björck

Fredrik Björck (født 22. oktober 1979) er en svensk tidligere fodboldspiller. Han spillede blandt andet for Örgryte i hjemlandet samt for danske Esbjerg fB.

Björck kom til Esbjerg fB i foråret 2008 fra IF Elfsborg, hvor han bl.a. spillede sammen med den tidligere Esbjerg-topscorer Fredrik Berglund. I februar 2010 blev han solgt videre til Tromsø efter EfB's køb af Thomas Gaardsøe.

Referencer

Eksterne henvisninger 

Fodboldspillere fra Sverige
Fodboldspillere fra Esbjerg fB
Fodboldspillere fra IF Elfsborg
Fodboldspillere fra Helsingborgs IF
Fodboldspillere fra IFK Göteborg
Fodboldspillere fra AIK Fotboll
Fodboldspillere fra Tromsø IL
Fodboldspillere fra Örgryte IS
Fodboldspillere fra BK Häcken
Avet om

Avet om er den folkelige betegnelse for en måde at udføre visse traditionelle pardanse på. 

Udtrykket bruges navnlig i gammeldans om blandt andet polka, vals og hopsa.

Dansen foregår ganske vist som normalt mod uret i på gulvet, men også selve omdansningen foregår her mod uret. Man vil ved traditionelle baller ofte se erfarne dansere bruge denne form, hvor manden får mindre og kvinden mere at lave.
Nogle steder er valgfrit andre obligatorisk. Hvor det er valgfrit vil man se nogle par danse den modsatte vej rundt i forhold til andre par i en kreds. Man kan danse avet om for at undgå at blive rundtosset

Det står i modsætning til at danse ret om.

Dansetrin
Lost: Missing Pieces

Missing Pieces er en eksklusiv sæson af den amerikanske tv-serie Lost, produceret specielt til mobiltelefoner. Afsnittene kaldes "mobisodes" og er ca. halvandet til tre minutter stykket. Sæsonen havde premiere 7. november 2007 og afsluttes i 2008. I en del af samme periode blev alternate reality gamet Find 815 også afviklet.

Afsnittene er instrueret af Jack Bender og skrevet af et variende udvalg af den sædvanlige forfatterstab. De handler om hovedpersonernes tidligere oplevelser, der besvarer spørgsmål og alternativt genfortæller eller supplerer tidligere scener. Der figurerer to eller flere af de velkendte hovedpersoner i hvert afsnit, hvor der overvejende er dialog. Missing Pieces giver også yderligere indsigt i blandt andet Dr. Artz og Ethan Roms fortid.

Afsnit 
PN står her for produktionsnummer, der indikerer hvilket rækkefølge afsnittene er produceret i.

Fodnoter 

Missing Pieces
Ret om

Ret om er den folkelige betegnelse for en måde at udføre visse traditionelle pardanse på.

Udtrykket bruges navnlig i gammeldans i forbindelse med blandt andet polka, vals og hopsa.

Formen er den mest almindelige. Dansen foregår som normalt mod uret på gulvet, og omdansningen foregår med uret. Man vil ved traditionelle baller ofte se erfarne dansere bruge både denne form afvekslende med den modsatte, hvor man danser avet om.

Dansetrin
Andrea Peron

Andrea Peron (født 14. august 1971 i Varese) er en tidligere italiensk professionel landevejscykelrytter. 

Som amatør deltog Peron i OL 1992 i Barcelona, hvor han var med på det italienske hold i 100 km holdkørsel på landevej. Disciplinen var her på det olympiske program for sidste gang, og vindere blev det tyske hold i 2.01.39 timer, mens Italien vandt sølv præcis et minut langsommere, og Frankrig var yderligere næsten to minutter efter på tredjepladsen. Italiens hold bestod foruden Peron af Flavio Anastasia, Luca Colombo og Gianfranco Contri.

Peron blev professionel i 1993, da han kørte for Gatorade. Han var en stærk enkeltstartsspecialist med gode resultater i det italienske mesterskab i landevejscykling, hvor han opnåede en femteplads i 1996. Samme år opnåede han sit største resultat, da han vandt Vuelta a Castilla y León. Fra 2002 kørte han for Team CSC. Han indstillede sin karriere ved udgangen af 2006.

Referencer

Eksterne henvisninger 

Mandlige cykelryttere fra Italien
Deltagere for Italien ved sommer-OL 1992
Olympiske sølvmedaljevindere fra Italien
Hopsa

Hopsa er en traditionel dansk dans i 2/4-takt. Den er ret livlig og bruges aldrig som første dans, men snarere som en kort dans efter andre.

Der skelnes i folkedans og gammeldans mellem tyrolerhopsa, hvor der i de første to taktter danses fortrin inden omdansningen, og almindelig hopsa, hvor der udelukkende danses rundt. Det sidstnævnte er temmelig krævende.

Hopsa-trin indgår desuden i forskellige kredsdanse såsom Den røde Lue.

I dansk folkelig brug er det værd at bemærke, at ordet hopsa i vestjysk tradition bruges som en noget langsommere dans, der snarere minder om schottish.

Danse
Emmanuel Ukpai

Emmanuel Ukpai (født 11. oktober 1987) er en nigeriansk fodboldspiller. Fra 2012 til 2013 spillede han for den færøske klub B68 Toftir. Han er 185 cm høj og vejer 73 kg.

Klubber 
 B68 Toftir, Færøerne (2012-2013)
 FC Fyn (2011)
 HB Køge (2011)
 Esbjerg fB (2008-2011)
 Ølstykke FC
 Boldklubben Frem
 Douane FC

Referencer

Eksterne henvisninger 
 To nigerianske talenter over Storebælt til Esbjerg 

Fodboldspillere fra Nigeria
Fodboldspillere fra Esbjerg fB
Skriveblokering

En skriveblokering er en tilstand en forfatter kan komme i. Forfatteren ser sig ikke i stand til skrive, selvom forfatteren ønsker at skrive. Det er almindeligt at få perioder hvor man ikke får skrevet noget selv om man ønsker det.

Referanceliste 

Ord og vendinger
Skrivning
Bonnie Wright

Bonnie Francesca Wright (født 17. februar 1991) er en engelsk skuespiller. Hun er mest kendt for sin rolle som Ginny Weasley i Harry Potter-filmene, hvor hun har medvirket i alle otte film.

Eksterne henvisninger 

 

Harry Potter-skuespillere
Skuespillere fra England
Personer fra London